Seks fodboldfans blev anholdt, på en fodbolddag, hvor Nordjyllands Politi ellers betegner publikums opførsel som rolig. Undervejs i kampen, som AaB tabte 1-2, blev to Brøndby-fans anholdt for mindre forseelser. Efter kampens slutfløjt måtte politiet anholde yderligere tre Brøndby-fans og en AaB-fan. En af årsagerne til anholdelserne, var et  mindre slagsmål ud for restaurant Westend på Kastetvej. Samtlige anholdte fans fik en bøde og blev løsladt umiddelbart efter afhøring.

Opsummering:
Seks personer blev anholdt i forbindelse med, at AaB søndag aften tog imod Brøndby på Energi Nord Arena.